Art Paleczny

Arthur «Art» Paleczny (født 3. april 1929 i  Waterloo i Ontario i Canada, død 6. april 2020 i Kitchener i Ontario) var en kanadisk politiker.

Liv og virke 
Paleczny ble født i 1929 som ett av 13 barn. I 1960 ble han første gang valgt inn i bystyret i  Waterloo og var medlem av dette de neste seks årene. Han var borgermester i byen fra 1966 til 1967.

Fra 1961 til 1962 var han president i  Waterloo Region Home Builders' Associations (WRHBA).

Paleczny, som hadde demens, havnet på et sykehjem i Kitchener i Ontario. I løpet av covid-19-pandemien i Canada oppsto det første sykdomstilfellet på sykehjemmet 1. april 2020. Den 4. april begynte Paleczny å oppvise de første symptomer på sykdommen. Han døde to dager senere. Paleczny var den andre beboeren der som døde av covid-19. Per 7. april hadde totalt ni beboere og en omsorgsperson testet positivt for coronavirus SARS-CoV-2. 

Paleczny var gift og hadde barn.

Referanser

Eksterne lenker 
 'We didn't want to say goodbye': Former Waterloo mayor, 91, dies of COVID-19, 7. april 2020, CTV News

Canadiske borgermestere
Canadiske politikere
Dødsfall relatert til covid-19 i Canada
Politikere ofre for covidpandemien